stanford-oval/wikipedia huggingface dataset:
ซูบารุ วิวิโอ้

| ซูบารุ วิวิโอ้ (KK3/KK4/KW3/KW4/KY3) |
| --- | --- |

ภาพรวม
เริ่มผลิตเมื่อ: ค.ศ. 1992 ถึง 1998
ตัวถังและช่วงล่าง
ประเภท: เคย์คาร์
รูปแบบตัวถัง: 3 ประตู แฮทช์แบ็ค 5 ประตู แฮทช์แบ็ค 2 ประตู ทาร์ก้า
โครงสร้าง: เครื่องยนต์วางด้าหน้า ขับเคลื่อนล้อหน้า / ขับเคลื่อน4ล้อ
ระบบส่งกำลัง
เครื่องยนต์: 658 cc EN07
ระบบเกียร์: เกียร์ธรรมดาเดินหน้า5จังหวะ เกียร์อัตโนมัติเดินหน้า3จังหวะ อัตโนมัติECVT 
มิติ
ความยาว: 3,295 mm (129.7 in)
ความกว้าง: 1,395 mm (54.9 in)
ความสูง: 1,385 mm (54.5 in)
น้ำหนัก: 650 kg (1,433 lb)-700 kg (1,543 lb)
ระยะเหตุการณ์
รุ่นก่อนหน้า: ซูบารุ เรกซ์
รุ่นต่อไป: ซูบารุ เพลโอ
ซูบารุ วิวิโอ้ เป็นรถประเภทเคย์คาร์ เปิดตัวในเดือนมีนาคมปี ค.ศ. 1992 เพื่อมาทำตลาดแทนที่ ซูบารุ เรกซ์ และยุติการทำตลาดในเดือนตุลาคมปี ค.ศ. 1998 แล้วถูกแทนด้วย ซูบารุ เพลโอ
ชื่อVivioนั้นมาจากขนาดเครื่องยนต์ 660cc ของวิวิโอ้เอง เมื่อนำมาเขียนตามแบบของเลขโรมันแล้วจะได้เป็น VI,VI,O และ ยังไปพ้องรูปกับคำว่า VIVID ในภาษาอังกฤษที่แปลว่าร่าเริงสดในอีกด้วย วิวิโอ้นั้นมีทั้งตัวถังแบบ 3 และ 5 ประตูให้เลือก และยังมีตัวถังพิเศษแบบ 2 ประตูทาร์ก้า (targa) ที่มีชื่อเรียกว่า ที-ท็อป (T-top) ซึ่งผลิตจำนวนจำกัดในปี ค.ศ. 1994 เท่านั้น หลังจากนั้นในเดือนพฤศจิกายนปี ค.ศ. 1995 ซูบารุได้เปิดตัววิวิโอ้รุ่นตกแต่งในสไตล์เรโทรทีมีชื่อว่า วิวิโอ้ บริสโตร ในช่วงยุคปี ค.ศ. 1990 รถยนต์สไตล์เรโทรเป็นที่นิยมมากในประเทศญี่ปุ่น และเสื่อมความนิยมลงหลังจากเข้าสู่ยุค 2000
ข้อมูลรถยนต์ ซูบารุ วิวิโอ้ > เครื่องยนต์

วิวิโอ้ใช้เครื่องยนต์เบ็นซิน 4 สูบขนาด 658cc (ทางการตลาดเรียกเป็น 660cc) ตระกูล EN07 มีชื่อเรียกอีกย่างนึงว่า โคลเวอร์โฟร์ (CLOVER4)
| รุ่นเครื่องยนต์ | EN07A | EN07E | EN07Z | EN07X |
| --- | --- | --- | --- | --- |
| ลักษณะเครื่องยนต์ | 4 สูบ เพลาราวลิ้นเดี่ยวเหนือฝาสูบ 8 วาล์ว | 4 สูบ เพลาราวลิ้นเดี่ยวเหนือฝาสูบ 8 วาล์ว | 4 สูบ เพลาราวลิ้นเดี่ยวเหนือฝาสูบ 8 วาล์ว | 4 สูบ เพลาราวลิ้นคู่เหนือฝาสูบ 16 วาล์ว |
ความจุกระบอกสูบ: 658 ซีซี
ขนาดลูกสูบ X ช่วงชัก: 56 มม X 66.8 มม
| ระบบจ่ายเชื้อเพลิง | คาร์บูเรเตอร์ | หัวฉีดอิเล็กทรอนิค | หัวฉีดอิเล็กทรอนิค | หัวฉีดอิเล็กทรอนิค |
| ระบบอัดอากาศ | ไร้ระบบอัดอากาศ | ไร้ระบบอัดอากาศ | ซูเปอร์ชาร์จเจอร์ | ซูเปอร์ชาร์จเจอร์ |
| อัตราส่วนกำลังอัด | 10.0:1 | 10.0:1 | 8.5:1 | 9.0:1 |
| กำลังสูงสุด (PS) | 42 PS ที่ 7,000 รอบต่อนาที | 52 PS ที่ 7,200 รอบต่อนาที | 64 PS ที่ 6,400 รอบต่อนาที | 64 PS ที่ 7,200 รอบต่อนาที |
| แรงบิดสูงสุด (kg∘m) | 5.3 kg∘m ที่ 4,500 รอบต่อนาที | 5.5 kg∘m ที่ 5,600 รอบต่อนาที | 8.6 kg∘m ที่ 4,400 รอบต่อนาที | 10.8 kg∘m ที่ 4,000 รอบต่อนาที |
ข้อมูลรถยนต์ ซูบารุ วิวิโอ้ > ระบบกันสะเทือน และ ระบบส่งกำลัง

วิวิโอ้ใช้ระบบกันสะเทือนแบบอิสระทั้ง4ล้อ ระบบกันสะเทือนด้านหน้าแบบแม็คเฟอร์สันสตรัท ด้านหลังแบบเซมิริลลิ่งอาร์ม และในรุ่นไมเนอร์เชนจ์ได้มีการออกแบบระบบกันสะเทือนด้านหลังใหม่ พร้อมทั้งเพิ่มเหล็กกันโคลงที่ระบบกันสะเมือนด้านหน้าอีกด้วย
ระบบส่งกำลังของวิวิโอ้นั้นมี 3 แบบ ประกอบไปด้วยเกียร์ธรรมดาเดินหน้า 5 จังหวะ เกียร์อัตโนมัติ 3 จังหวะ และ เกียร์อัตโนมัติแบบ ECVT (Electro Continuously Variable Transmission) พร้อมแมนนวลโหมดปรับล็อกพูลเลย์ได้ 6 ระดับ และควบคุมการเปลี่ยนเกียร์ได้ด้วยสปอร์ตชิฟท์ Sport Shift หรือที่รู้จักกันอีกชื่อคือ แพดเดิ้ลชิฟท์ paddle shift
ข้อมูลรถยนต์ ซูบารุ วิวิโอ้ > คลังภาพ

ด้านหน้า ซูบารุ วิวิโอ้ ef-s 4WD
ด้านหลัง ซูบารุ วิวิโอ้ ef-s 4WD
ซูบารุ วิวิโอ้ em-s 4WD
ซูบารุ วิวิโอ้ RX-R
ด้านหน้า ซูบารุ วิวิโอ้ el-s 5ประตู
ด้านหลัง ซูบารุ วิวิโอ้ el-s 5ประตู
ด้านหน้า ซูบารุ บิสโตร ชิฟฟ่อน
ด้านหลัง ซูบารุ บิสโตร ชิฟฟ่อน
ด้านหน้า ซูบารุ วิวิโอ้ T-Top
ด้านข้าง ซูบารุ วิวิโอ้ T-Top
ดิสเพลซเมนต์แมปปิง

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
จุดยอดของแบบจำลองสามมิติรูปตาข่าย (ภาพล่าง) ถูกเปลี่ยนแปลงความสูงต่ำตามแผนที่ความสูงจากภาพบน
ดิสเพลซเมนต์แมปปิง (displacement mapping) เป็นการใช้ แผนที่ความสูง ปรับความสูงของพื้นผิวแบบจำลองสามมิติ เช่นใช้ค่าความสว่างบนแผนที่ความสูงเคลื่อนตำแหน่งจุดยอด ของแบบจำลองไปตามแกนแนวฉากจุดยอด ถ้าสว่างมากก็เคลื่อนมาก สว่างน้อยก็เคลื่อนน้อย เป็นต้น โดยแผนที่ความสูงที่ใช้อาจอยู่ในรูปแบบของเทกซ์เจอร์ และอาจอ้างอิงตำแหน่งโดยใช้กระบวนการทำยูวีแมปปิง ประโยชน์ประการหนึ่งของการทำดิสเพลซเมนต์แมปปิงคือใช้สร้างรายละเอียดพื้นผิว ในลักษณะใกล้เคียงกับ นอร์มัลแมปปิง หรือ บัมป์แมปปิง หรืออาจใช้ในการเปลี่ยนรูปทรงของแบบจำลองเพื่อให้ได้รูปร่างที่ต้องการก็ได้
การใช้งาน

การใช้งาน ดิสเพลซเมนต์แมปปิงมักจำกัดอยู่ในการเร็นเดอร์ภาพนิ่งและวีดิทัศน์ มากกว่าการใช้งานในแบบเรียลไทม์ เช่นในเกมคอมพิวเตอร์สามมิติเมื่อเทียบกับเทคนิคอื่นๆเช่น bump หรือนอร์มัลแมปปิง เพราะดิสเพลซเมนต์แมปปิงจำเป็นต้องมีโพลีกอนอยู่จริง ต่างจากวิธีข้างต้นที่ใช้การเปลี่ยนแปลงการสะท้อนแสงของรายละเอียดพื้นผิว (texture) ดังนั้นหากต้องการใช้ในการเพิ่มรายละเอียดพื้นผิวก็จำเป็นต้องสร้างโพลีกอนเพิ่ม เช่นการใช้ไมโครโพลีกอน หรือการแบ่งเป็นซับดิวิชันเซอร์เฟซ ทำให้ใช้เวลาในการประมวลผลมากขึ้นแต่มีข้อดีคือให้ความสมจริง เพราะโพลีกอนที่ถูกสร้างขึ้นใหม่สามารถทำให้เกิดเงาจริงขึ้น (self-shadow)
ดูเพิ่ม

นอร์มัลแมปปิง
Steep Parallax Mapping การใช้งานแบบ real-time
ถ้ำขุนแผน

ถ้ำขุนแผน (Khun Phaen Cave) หรือถ้ำพุพระ (Phu Phra Cave) เป็นถ้ำขนาดใหญ่อยู่ฝั่งตะวันตกของแม่น้ำแควใหญ่ ในเขตตำบลหนองบัว อำเภอเมืองกาญจนบุรี จังหวัดกาญจนบุรี บนถนนกาญจนบุรี - ไทรโยค ห่างจากเมืองกาญจนบุรีประมาณ 15 กิโลเมตร โดยอยู่เยื้องกับมหาวิทยาลัยราชภัฏกาญจนบุรีเล็กน้อย แต่เดิมมีชื่อว่า ถ้ำพุพระ เพราะมีการพบพระพิมพ์รุ่นเก่าจำนวนหนึ่ง ต่อมามีการจัดตั้งวัดขึ้นจึงเปลี่ยนชื่อมาเป็นวัดถ้ำขุนแผน ถ้ำพุพระเป็นถ้ำขนาดใหญ่อยู่สูงจากพื้นราบประมาณ 100 เมตร มีบันไดคอนกรีตประมาณ 190 ขั้น จากพื้นราบจนถึงปากถ้ำ ภายในถ้ำพบหินงอกหินย้อยสวยงาม นักท่องเที่ยวสามารถเดินทางไปชมถ้ำพุพระได้ตามเส้นทางรถยนต์สาย กาญจนบุรี - ไทรโยค ระยะทางประมาณ 15 กิโลเมตรจากตัวเมืองแล้วเลี้ยวซ้ายเข้าตามถนนลูกรังอีกประมาณ 1 กิโลเมตร
ซิมโฟนีหมายเลข 2 (มาห์เลอร์)

ซิมโฟนีหมายเลข 2 ผลงานประพันธ์ของกุสตาฟ มาห์เลอร์ เป็นที่รู้จักในชื่อ "การฟื้นคืนชีพ" (Resurrection) ประพันธ์ขึ้นระหว่างปี ค.ศ. 1888 ถึง ค.ศ. 1894 จัดแสดงครั้งแรกในปี ค.ศ. 1894 เป็นผลงานที่ประสบความสำเร็จและได้รับคำชื่นชมในขณะที่มาห์เลอร์ยังมีชีวิตอยู่ รองมาจากซิมโฟนีหมายเลข 8 ของเขา
| 0 | 1 | 2 |
| --- | --- | --- |

ฮานส์ ฟอน บือโลว์ (ซ้าย) และฟรีดิช ก็อตเลียบ คล็อปสต็อก (ขวา) 
ในปี ค.ศ. 1888 มาห์เลอร์ได้แต่งซิมโฟนิกโพเอ็มขึ้นมาบทหนึ่ง ใช้ชื่อว่า Totenfeier (Funeral Rites, งานศพ) พร้อมกับร่างบทร่างของมูฟเมนต์ที่สอง จากนั้นได้ละทิ้งงานชิ้นนี้ไปถึงห้าปี จนถึงปี 1893 จึงกลับมาเขียนมูฟเมนต์ที่สองและสามต่อ  มาห์เลอร์ใช้เวลาตัดสินใจอยู่นานหลายเดือน ว่าจะจบซิมโฟนีของเขาอย่างไร และเลือกจะใช้การร้องประสานเสียง ในรูปแบบเดียวกับซิมโฟนีหมายเลข 9 ของเบโทเฟน
ในขณะนั้นมาห์เลอร์ร่วมงานและสนิทสนมกับฮานส์ ฟอน บือโลว์ (1830–1894) เมื่อบือโลว์เสียชีวิตในปี ค.ศ. 1894 มาห์เลอร์ไปร่วมพิธีศพและได้ฟังบทเพลงฮิมน์ของฟรีดิช ก็อตเลียบ คล็อปสต็อก (1724–1803)  ชื่อ "Die Auferstehung" (The Resurrection, การฟื้นคืนชีพ) ทำให้เกิดแรงบันดาลใจในการประพันธ์ท่อนจบของซิมโฟนี มาห์เลอร์นำผลงานของคล็อปสต็อกมาตัดแปลง และเพิ่มเนื้อหาเกี่ยวกับการไถ่บาป (redemption),การฟื้นคืนชีพ (resurrection) และชีวิตหลังความตาย
ซิมโฟนีหมายเลข 2 ของมาห์เลอร์ มีความยาวประมาณ 80 ถึง 90 นาที ประกอบด้วย 5 มูฟเมนต์
Allegro maestoso (C minor)
Andante moderato (A-flat major)
In ruhig fließender Bewegung (With quietly flowing movement) (C minor)
Urlicht (Primeval Light). Sehr feierlich, aber schlicht ขับร้องด้วยเสียงอัลโต
Im Tempo des Scherzos  มูฟเมนต์สุดท้ายนี้มีความยาวถึงครึ่งชั่วโมง โดยลงท้ายด้วยการร้องประสานเสียง
แหล่งข้อมูลอื่น

โน้ตเพลงเสรีของ Symphony No. 2 ที่โครงการห้องสมุดดนตรีนานาชาติ (IMSLP)
ฟังผลงาน Symphony No.2 in C Minor - Resurrection ที่ มิวโซเพน
The Music of Gustav Mahler: a catalogue of manuscript and printed sources เก็บถาวร 2011-04-07 ที่ เวย์แบ็กแมชชีน
Analysis by Parks Grant เก็บถาวร 2008-07-05 ที่ เวย์แบ็กแมชชีน
Classical Notes
ซัลฟาเมตทอกซีไพริดาซีน

| ข้อมูลทางคลินิก |
| --- | --- |
รหัส ATC: J01ED05 (WHO) 
ตัวบ่งชี้
PubChem CID: 5330
DrugBank: ?
ECHA InfoCard: 100.001.157 
 สารานุกรมเภสัชกรรม
ซัลฟาเมตทอกซีไพริดาซีน (Sulfamethoxypyridazine) เป็นยาปฏิชีวนะประเภทซัลฟานาไมด์ มักใช้ในการรักษาการระคายเคืองในช่องคลอดและปากอักเสบเชื้อราชนิดเฉียบพลันรุนแรง
ซูบารุ เลโอเน่

| Subaru Leone |
| --- | --- |

ภาพรวม
บริษัทผู้ผลิต: ซูบารุ (Fuji Heavy Industries)
เริ่มผลิตเมื่อ: 1971-1994
แหล่งผลิต: เมืองโอตะ, ประเทศญี่ปุ่น
ตัวถังและช่วงล่าง
ประเภท: คอมแพค
โครงสร้าง: เครื่องวางหน้าตามยาว, ขับเคลื่อนล้อคู่หน้า เครื่องวางหน้าตามยาว, ขับเคลื่อน 4 ล้อ on Demand เครื่องวางหน้าตามยาว, ขับเคลื่อน 4 ล้อ (4WD Full Time)
ระยะเหตุการณ์
รุ่นก่อนหน้า: Subaru 1000
รุ่นต่อไป: ซูบารุ อิมเพรสซ่า
Subaru Leone เป็น คอมแพ็คคาร์ ที่ขึ้นสายการผลิตช่วงปี 1971 ถึง 1994. คำว่า "leone" มีความหมายในภาษา Italian ว่า สิงโต. ส่งออกมาทำตลาดแทนที่ FF-1 G Subaru Leone ผลิตออกมาทั้งหมด 3 โมเดล และ "leone" ยังถือว่าเป็นต้นตระกูลของ Subaru Impreza อีกด้วย. Subaru Leoneทุกโมเดล มาพร้อมกับเครื่องยนแบบ บ็อกเซอร์ และมีระบบขับเคลื่อน 4 ล้อ เป็นตัวเลือกเสริมอีกด้วย.
โมเดลแรก

Subaru Leone โมเดลแรก ถูกผลิตขึ้นตั้งแต่ปี 1971-1981 รู้จักในชื่ออื่นคือ Subaru 1400 และ Subaru 1600 รูปแบบตัวถัง 4 แบบคือ คูเป้,ซีดาน,สเตชันวากอน และ กระบะตอนเดียว รูปแบบเครื่องยนต์ 1.2 L EA64 OHV , 1.4 L EA63 OHV , 1.6 L EA71 OHV ระบบส่งกำลัง 4-จังหวะ , แมนนวล5-จังหวะ แมนนวล , 3-จังหวะ ออโตเมติก รูปแบบ เครื่องยนต์วางหน้า ขับเคลื่อนล้อหน้า มีระบบขับเคลื่อน 4 ล้อ เป็นตัวเลือกเสริม ขนาดตัวถัง ความยาวรวม= 3,995 mm (157.3 in) ความกว้างโดยรวม= 1,500 mm (59.1 in) ความสูง= 1,385 mm (54.5 in) ระยะฐานล้อ= 2,455 mm (96.7 in) น้ำหนังรถเปล่า= 775 kg (1,709 lb)
Subaru Leone โมเดลแรก เปิดตัวในวันที่ 7 ตุลาคม 1971 ในเดือนกันยายน 1972 ซูบารุได้เปิดตัวรุ่น สเตชันวากอน ที่ใช้ขับเคลื่อน 4 ล้อ สำหรับประเทศญี่ปุ่นเท่านั้น
ในช่วงที่ซูบารุ เข้าเป็นพันธมิตรกับ นิสสัน การปรากฏตัวของ Leone รุ่นใหม่ที่ออกแบบโดยนิสสัน ให้ตัวรถมีด้านหน้าที่ยาวและท้ายสั้น ในรุ่น Subaru Leone 1400RX coupéเป็นหนึ่งในรถยนต์ญี่ปุ่นรุ่นแรกๆที่มาพร้อมกับระบบดิสก์เบรกแบบสี่ล้อ
Subaru Leone รุ่นแรกมาพร้อมเครื่องยนต์ระบบ OHV ขนาด 1.2 และ 1.4 ลิตร และ มาพร้อมเกียร์แมนนวล 4 สปีด และ 5 สปีด เกียร์ออโต้ถูกเพิ่มเข้ามาในช่วงปลายปี 1975 และ เพิ่มรุ่น 1.6 ลิตร ในปี1976
โมเดลที่2

Subaru Leone โมเดลที่ 2 ขึ้นสายการผลิตปี 1979-1989 (BRAT ผลิตจนถึงปี 1993) รูปแบบตัวถัง 5 แบบคือ คูเป้,แฮ็ทแบ็ค,ซีดาน,สเตชันวากอน และ กระบะตอนเดียว รูปแบบเครื่องยนต์ 1.6 ลิตร OHV EA71 , 1.8 ลิตร OHV EA81 และ 1.8 ลิตร เทอร์โบ OHV EA81T ระบบส่งกำลัง 4-จังหวะ แมนนวล , 5-จังหวะ แมนนวล , 3-จังหวะ ออโตเมติก รูปแบบ เครื่องยนต์วางหน้า ขับเคลื่อนล้อหน้า มีระบบขับเคลื่อน 4 ล้อ เป็นตัวเลือกเสริม ขนาดตัวถัง ความยาวรวม= 3,980 mm (156.7 in) ความกว้างโดยรวม= 1,620 mm (63.8 in) ความสูง= 1,415 mm (55.7 in) ระยะฐานล้อ= 2,370 mm (93.3 in) น้ำหนังรถเปล่า= 930 kg (2,050 lb)
ในเดือนมิถุนายน 1979 ซูบารุเปิดตัว Leone โมเดลใหม่ ด้วยรุ่น คูเป้ ซีดาน สเตชันวากอน และ แฮ็ทแบ็ค มีแค่โมเดลแฮ็ทแบ็คนี้เท่านั้นเปิดตัวในอเมริกาช้าไป 1 ปีคือปี1980.
ในโมเดลที่2นี้ จะมาพร้อมเกียร์ 4WD แบบเลือกได้ 2 โหมด คือ Lo และ Hi โดยใช้สวิตช์ไฟฟ้าควบคุมจากในรถเพื่อให้ผู้ขับขี่ปรับเปลี่ยนโหมดได้อย่างสะดวก.ในเดือนพฤศจิกายนปี 1981 ซูบารุ ประเทศญี่ปุ่น ได้เปิดตัวรถขับเคลื่อน 4 ล้อที่ใช้เกียร์ออโตเมติกที่มาพร้อมคลัชเปียกแบบไฮดรอลิคหลายแผ่นซ้อน โมเดลแรกของโลก
เครื่องยนต์ขนาด 1.8 ลิตร รุ่นใหม่ รหัส EA81 ถูกเปิดตัวในปี 1980 และในเดือนพฤศจิกายนปี 1983 ก็ได้เพิ่มรุ่น เทอร์โบ ที่มาพร้อมกับระบบหัวฉีดรุ่นใหม่ ที่มีระบบจ่ายไอดีแบบหลายพอร์ตเป็นตัวเลือกเสริมด้วย.โดยถูกเพิ่มในรุ่น BRAT ก็คือตัวที่เป็นกระบะตอนเดียวนั่นเอง และ ในรุ่น สเตชันวากอน โดยมีชื่อเรียกว่า เทอร์โบวากอน ทั้งคู่มาพร้อมกับเกียร์ออโตเมติกที่มีอัตราทดเกียร์ 3.70 โดยมีแค่ซูบารุเท่านั้นที่ทำได้ในเวลานั้น.ในประเทศญี่ปุ่นได้นำเสนอรุ่นสูงสุดคือ 1800 GTS เป็นครั้งแรกของรถ ซูบารุ ที่มาพร้อม เครื่องปรับอากาศ กระจกไฟฟ้าและพวงมาลัยเพาเวอร์.
Leone โมเดลที่2นี้ถูกยุติการผลิตในปี 1985 เหลื่อแค่รุ่นแฮ็ทแบ็คที่ถูกผลิตจนถึงปี 1989 และ BRAT ถูกผลิตจนถึงปี 1993.
โมเดลที่3

Subaru Leone โมเดลที่ 3 ขึ้นสายการผลิตปี 1984–1994 มีรูปแบบตัวถัง 3 แบบคือ ลิฟท์แบ็ค , ซีดาน และ สเตชันวากอน  รูปแบบเครื่องยนต์ 1.3 ลิตร EA65 OHV , 1.6 ลิตร EA71 OHV , 1.8 ลิตร EA82 SOHC และ 1.8 ลิตร EA82T เทอร์โบ SOHC ระบบส่งกำลัง 3-จังหวะ ออโตเมติก , 4-จังหวะ ออโตเมติก , 4-จังหวะ แมนนวล , 5-จังหวะ แมนนวล , 5-speed Dual Range manual with Differential Lock รูปแบบ เครื่องยนต์วางหน้า ขับเคลื่อนล้อหน้า มีระบบขับเคลื่อน 4 ล้อ เป็นตัวเลือกเสริม ขนาดตัวถัง ความยาวรวม= 4,435 mm (174.6 in) ความกว้างโดยรวม= 1,660 mm (65.4 in) ความสูง= 1,335 mm (52.6 in) ระยะฐานล้อ= 2,470 mm (97.2 in) น้ำหนังรถเปล่า= 1,060 kg (2,340 lb)
วันที่ 16 กรกฎาคม 1984 Subaru Leone โมเดลที่3 ก็ได้ถูกเปิดตัวในขณะที่โมเดลที่สองยังถูกผลิตออกมาอยู่ โมเดลที่3นี้ เปิดตัวต้วยรุ่น ซีดาน ลิฟท์แบ็ค และ สเตชันวากอน โดยรุ่นสเตชันวากอนได้ถูกเปิดตัวในอเมริกาช้ากว่า คือ เปิดตัวในปี 1985 .ในทวีปอเมริกาเหนือ เครื่องยนต์ 1.6 ลิตรถูกถอดออกจากสายการผลิต เนื่องจากมีเรี่ยวแรงที่น้อยเกินไป และถูกแทนที่ด้วยเครื่องยนต์ 1.8 ลิตร.
เครื่องยนต์ 1.8 ลิตร OHV ตัวเดิมถูกแทนที่ด้วย เครื่องยนต์ 1.8 ลิตร SOHC รหัส EA82T ที่สามารถ ใช้ระบบจ่ายน้ำมันได้ทั้ง คาร์บูเรเตอร์ หัวฉีดแบบพอร์ตเดียว และ หัวฉีดแบบหลายพอร์ตพร้อมเทอร์โบ.
Leone รุ่น3ประตูถูกผลิตจำนวนน้อยมากเพียงแค่ 2600 คันในช่วงปี 1987-1989 ปัจจุบัน กลายเป็นรุ่นที่หายาก และเป็นที่ต้องการของนักสะสมหลายต่อหลายคน.
ปัจจุบันถึงแม้ Subaru Leone จะถูกยุติสายการผลิตไปแล้ว แต่Subaru Leoneก็สร้างมาตรฐานให้กับรถยนต์ ซูบารุ รุ่นหลังๆเช่น ระบบกันสะเทือนแบบอิสระทั้ง 4 ล้อ ระบบดิสก์เบรก 4 ล้อ ระบบขับเคลื่อน 4 ล้อ และอีกหลายระบบ.
Subaru Leone ถูกแทนที่ด้วย Subaru Impreza.





แม่แบบ:ยุติปี
1972 Subaru Leone 1400RX coupe
โมเดลที่ 2 Subaru Leone 2 door sedan
โมเดลที่ 3 Subaru Leone station wagon
ซีมอน บาอาดานี

รับบี ซีมอน บาอาดานี เป็นผู้นำชาวยิวเซฟาร์ดีในอิสราเอล และเป็นชาวยิวในเยเมน เป็นทายาทผู้นำของกลุ่มซาร์ และเป็นสมาชิกของ โมเซว ชาชเม ฮาโทราห์ รับบีเกิดเมื่อปี ค.ศ. (1928-2023) ที่ประเทศอิสราเอล
ซีพีเอ็ม

ซีพีเอ็ม (CPM) อาจหมายถึง
ซีพีเอ็ม (การบริหารโครงการ)
ซีพี/เอ็ม ระบบปฏิบัติการ
ซิมโฟนีหมายเลข 6 (เบทโฮเฟิน)

โน้ตดนตรีต้นฉบับลายมือเบทโฮเฟิน
ซิมโฟนีหมายเลข 6 ในบันไดเสียง เอฟ เมเจอร์ (Symphony No. 6 in F major) ของลูทวิช ฟัน เบทโฮเฟิน รู้จักกันในชื่อ เดอะพาสโทรัล (The Pastoral) `หรือ พาสโทรัล ซิมโฟนี (Pastoral Symphony) เป็นผลงานที่เบทโฮเฟินเริ่มแต่งเมื่อราว ค.ศ. 1802 แล้วเสร็จเมื่อ ค.ศ. 1808 ในแคตตาล็อกผลงานของเบทโฮเฟินระบุหมายเลขโอปุส 68 (Opus 68) เป็นผลงานของเบทโฮเฟินที่แต่งโดยอ้างอิงความงดงามของธรรมชาติในชนบท บรรยายทัศนียภาพทุ่งหญ้าป่าเขา มีเสียงนกร้อง จากนั้นได้เกิดพายุฝนฟ้าคะนอง และเมื่อฝนหยุดตกก็มีแดดออก ท้องฟ้าสดใส บรรยากาศอบอุ่น
เบทโฮเฟินประพันธ์เดอะพาสโทรัลไปพร้อม ๆ กับซิมโฟนีหมายเลข 5 แล้วเสร็จออกบรรเลงเป็นรอบแรก เมื่อวันที่ 22 ธันวาคม ค.ศ. 1808 ที่โรงอุปรากร Theater an der Wien กรุงเวียนนา โดยเบทโฮเฟินเป็นผู้อำนวยวงด้วยตนเอง หลังการแสดงรอบแรก ผลงานชิ้นนี้ไม่ค่อยได้รับความนิยมมากนัก แต่ในเวลาต่อมากลับได้รับความนิยม กลายเป็นผลงานหนึ่งที่ได้รับการบันทึกเสียงบ่อยครั้งที่สุด
ตัวอย่างเสียงของ Symphony No. 6 in F major (Op. 68)

First movement: allegro non troppo
Performed by the Skidmore College Orchestra. Music courtesy of Musopen

Second movement: andante molto mosso
Performed by the Skidmore College Orchestra. Music courtesy of Musopen

Third movement: allegro
Performed by the Skidmore College Orchestra. Music courtesy of Musopen

Fourth movement: allegro
Performed by the Skidmore College Orchestra. Music courtesy of Musopen

Fifth movement: allegretto
Performed by the Skidmore College Orchestra. Music courtesy of Musopen
ซิมโฟนีบทนี้แบ่งออกเป็น 5 ท่อน ซึ่งแตกต่างจากแบบแผนของซิมโฟนีอื่น ๆ ที่นิยมแบ่งเป็น 4 ท่อน  ได้แก่
I. Allegro ma non troppo
II. Andante molto mosso
III. Allegro
IV. Allegro
V. Allegretto
แหล่งข้อมูลอื่น

โน้ตเพลงเสรีของ Symphony No. 6 ที่โครงการห้องสมุดดนตรีนานาชาติ (IMSLP)
ซูบารุ เรกซ์

| Subaru Rex |
| --- | --- |

ภาพรวม
บริษัทผู้ผลิต: ซูบารุ
เรียกอีกชื่อ: Subaru 500/600/700 Subaru Fiori Subaru M60/M70/M80 Subaru Mini Jumbo Subaru Sherpa Subaru Viki
เริ่มผลิตเมื่อ: พ.ศ. 2515–2535 พ.ศ. 2565–ปัจจุบัน (พื้นฐาน Daihatsu)
ตัวถังและช่วงล่าง
ประเภท: ไมโครคาร์ ครอสโอเวอร์เอสยูวีขนาดเล็กมาก (พ.ศ. 2565–ปัจจุบัน)
โครงสร้าง: เครื่องยนต์วางหลัง ขับเคลื่อนล้อหลัง (1972–1981) เครื่องยนต์วางหน้า ขับเคลื่อนล้อหน้า / ขับเคลื่อน 4 ล้อ (1981–1992)
รุ่นที่คล้ายกัน: Subaru Justy
ระยะเหตุการณ์
รุ่นก่อนหน้า: Subaru R-2
รุ่นต่อไป: ซูบารุ วิวิโอ้
Subaru Rex รู้จักในชื่ออื่นคือ Ace, Viki, Sherpa, 500/600/700, Mini Jumbo หรือ M60/M70/M80 , Rex อยู่ในประเภท ไมโครคาร์ เริ่มสายการผลิตตั้งแต่ 1972 ถึง 1992 มีตลาดหลักใน ประเทศญี่ปุ่น. Subaru Rex คือรถที่อยู่ในระดับ ไมโครคาร์ ที่ถูกพัฒนาต่อยอดมาจาก Subaru R-2 และ Subaru Rex รุ่นที่ 2 ยังเป็นพื้นฐานสำหรับพัฒนารถยนต์รุ่นที่มีขนาดใหญ่กว่านั่นคือ Subaru Justy.
โมเดลแรก (K21–K44)

Subaru Rex โมเดลแรก ถูกผลิตขึ้นตั้งแต่ปี 1972-1981 รู้จักในชื่ออื่นคือ Subaru 500/600 รูปแบบตัวถัง มี 3 แบบคือ ซีดาน,วากอน และ แฮ็ทแบ็ค รูปแบบเครื่องยนต์ 356 cc สอ
จังหวะ EK34  , 358 cc EK21 , 490 cc EK22 , 544 cc EK23 ระบบส่งกำลัง 4-จังหวะ แมนนวล , 5-จังหวะ แมนนวล ออโต้คลัทช์ ในปี 1980-81 รูปแบบ เครื่องยนต์วางหลัง ขับเคลื่อนล้อหลัง และ ระบบขับเคลื่อน 4 ล้อ ขนาดตัวถัง ความยาวรวม= 2,995 mm (117.9 in) ความกว้างโดยรวม= 1,295 mm (51.0 in) ความสูง= 1,255 mm (49.4 in) ระยะฐานล้อ= 1,920 mm (75.6 in) น้ำหนังรถเปล่า= 480 kg (1,060 lb)
Subaru Rex โมเดลแรก ถูกเปิดตัวมาเพื่อแทนที่ Subaru R-2 ในวันที่ 15 กรกฎาคม 1972 และในเดือน กุมภาพันธ์ 1973 สี่ประตูซีดานถูกเพิ่มเข้ามา ส่วนสามประตู "แวน" ถูกเพิ่มเข้ามาในกุมภาพันธ์ 1974
Subaru Rex โมเดลนี้มาพร้อมกับเครื่องยนต์ สองจังหวะ รุ่นเดิมที่ถูกติดตั้งอยู่ใน Subaru R-2 รหัส EK34 และในเดือนตุลาคมปี 1973 เครื่องยนต์สองจังหวะถูกแทนที่ด้วย เครื่องยนต์สี่จังหวะ ระบายความร้อนด้วยน้ำ รหัส EK21 ในเดือน ตุลาคม 1973 ได้เปิดตัวเครื่องยนต์รุ่นใหม่ รหัส EK22 ในเดือนพฤษภาคม 1977 เครื่องยนต์ 550 cc รุ่นใหม่ รหัส EK23 ถูกเปิดตัวมาเพื่อให้สอดคล้องกับกฎระเบียบใหม่เกี่ยวกับรถเล็กในประเทศญี่ปุ่น
โมเดลที่ 2

Subaru Rex โมเดลที่2 ถูกผลิตขึ้นตั้งแต่ปี 1981-1986 รู้จักในชื่ออื่นคือ Subaru 500/600 , Subaru Mini jumbo  , Subaru Sherpa รูปแบบตัวถัง มีแบบเดียวคือ แฮ็ทแบ็ค รูปแบบเครื่องยนต์ 544 cc EK23  , 544 cc EK23-T , 665 cc EK42 รูปแบบ เครื่องยนต์วางหน้า ขับเคลื่อนล้อหน้า
Subaru Rex โมเดลต่อมา ถูกเปิดตัว ในเดือน สิงหาคมปี 1981 ในโมเดลนี้ ซูบารุ ได้ทำการออกแบบใหม่ทั้งหมดเนื่องจากต้องเปลี่ยนมาใช้รูปแบบเครื่องยนต์วางหน้าขับเคลื่อนล้อหน้าตามแบบ Subaru Leone และมีรุ่นขับเคลื่อน 4 ล้อตามออกมาในเดือนตุลาคมปี 1983 ซึ้งใช้ระบบขับเคลื่อน 4 ล้อ ที่ควบคุมด้วยสวิทซ์อิเล็คทรอนิคส์ แบบเดียวกันกับ Subaru Leone โมเดลที่ 2
ในตลาดยุโรป โมเดลนี้เดิมใช้ชื่อ Subaru 600 หรือ Sumaru Minijumbo ในเดือนกันยายน 1982 มันถูกเปลี่ยนชื่อเป็น Subaru 700 พร้อมทั้งเครื่องยนต์ขนาดใหญ่กว่าเดิมคือเครื่อง 665 cc รหัส EK42
Subaru Rex โมเดลนี้ ถูกใช้เป็นพื้นฐานสำหรับพัฒนา Subaru Justy อีกด้วย
โมเดลที่ 3 (KG/KN)

Subaru Rex โมเดลสุดท้าย ถูกผลิตขึ้นตั้งแต่ปี 1986 - 1992 รู้จักในชื่ออื่นคือ Subaru M60/M70/M80  , Subaru Mini jumbo  , Subaru Sherpa , Subaru Fiori , Subaru Viki รูปแบบตัวถัง มีแบบเดียวคือ แฮ็ทแบ็ค รูปแบบเครื่องยนต์ 544 cc EK23 , 544 cc EK23 supercharged , 547 cc EN05A , 547 cc EN05Z supercharged , 658 cc EN07A/E , 658 cc EN07Z supercharged , 665 cc EK42 , 758 cc EN08 รูปแบบ เครื่องยนต์วางหน้า ขับเคลื่อนล้อหน้า และ ระบบขับเคลื่อน 4 ล้อ
Subaru Rex โมเดลที่สามเปิดตัวในเดือน พฤศจิกายน ปี 1986 นอกจากในโมเดลนี้ทางซูบารุจะได้เพิ่มเครื่องยนต์รุ่นใหม่มาเยอะมาก ยังได้เพิ่มระบบขับเคลื่อน 4 ล้อ แบบ"Twin Viscuous" และในเดือน กุมภาพันธ์ ปี 1987 ก็ได้เพิ่มเครื่องยนต์รุ่นใหม่ที่ใช้ 3 วาล์วต่อสูบที่มีประสิทธิภาพมากกว่าเครื่องยนต์ตัวเดิม และในเดือน มิถุนายน ก็ได้เพิ่มเกียร์"CVT"ที่มีชื่อเรียกว่า "ECVT"
นำชื่อเก่ามาใช้ใหม่ (A200/A250/A270)

Subaru ได้เปิดตัว Rex รถยนต์อเนกประสงค์ขนาดเล็กรุ่นใหม่ ให้กับตลาดรถยนต์ญี่ปุ่น แต่ทว่ารูปทรงของตัวรถนั้นก็ดูเหมือนจะไม่ใหม่สำหรับคนญี่ปุ่น รวมไปถึงคนอินโดนีเซียเช่นเดียวกัน เนื่องจากเจ้า Rex มีเส้นสายตัวถังและงานออกแบบ ที่หยิบยกมาจาก Toyota Raize Daihatsu Rocky และ Perodua Ativa แบบไม่ผิดเพี้ยน เปรียบเสมือนการ เปลี่ยนตราจาก Toyota หรือ Perodua รวมไปถึง Daihatsu มาเป็น Subaru โดยจะอ้างอิงงานออกแบบกับ Daihatsu Rocky เป็นหลัก ชนิดที่แยกกันแทบไม่ออกเลยทีเดียว
โดยชื่อรุ่น Rex ถูกนำมาใช้ครั้งแรกในปี 1972 สำหรับรถยนต์พิกัด Kei car ขนาดเล็ก ขับเคลื่อนล้อหลัง ก่อนที่จะมีเจเนอเรชั่นที่ 2 เปิดตัวในปี 1981 และเปลี่ยนไปใช้พื้นฐานรถยนต์ขับเคลื่อนล้อหน้าแทน ต่อเนื่องมายังรุ่นที่ 3 ในปี 1985 ที่เพิ่ม เครื่องยนต์ติดตั้งระบบอัดอากาศแบบเทอร์โบชาร์จเจอร์ และถูกถอดออกจากตลาดรถยนต์ประเทศญี่ปุ่นในปี 1992
แต่ทว่า Rex รุ่นปี 2023 นี้ ถูกสร้างขึ้นบนพื้นฐาน DNGA (Daihatsu New Global Architecture) ร่วมกับ Toyota Veloz Daihatsu Xenia และ Perodua Alza
ด้านขุมพลังก็ได้หยิบยกเครื่องยนต์เบนซิน แบบ 3 สูบ ขนาด 1.2 ลิตร ไร้ระบบอัดอากาศ ให้กำลังสูงสุด 87 แรงม้า (PS) แรงบิดสูงสุด 113 นิวตัน-เมตร ส่งกำลังผ่านล้อคู่หน้าด้วยเกียร์อัตโนมัติ CVT สามารถเลือกล๊อคอัตราทดได้ 7 จังหวะ แต่น่าเสียดายที่ทาง SUBARU กลับมีทางเลือกให้ลูกค้าเพียงแค่ระบบขับเคลื่อนล้อหน้า
Subaru Rex วางจำหน่ายที่ประเทศญี่ปุ่นด้วยกัน 2 รุ่นย่อย ได้แก่ G และ Z ที่ 1,820,000 – 2,171,100 เยน (470,460 – 561,217 บาท) และมีสีตัวถังให้เลือกทั้งหมด 7 สี แบบ Mono-tone และ 2 สี แบบ ทูโทนสำหรับรุ่น Z โดยตั้งเป้ายอดขายไว้เพียงเดือนละ 150 คัน
2022 Subaru Rex Z (A201F, ญี่ปุ่น)
2022 Rex Z (A201F, ญี่ปุ่น)
Subaru Rex โมเดลแรก
Subaru Rex โมเดลที่2
Subaru Rex โมเดลที่3
การเสียชีวิตของไดอานา เจ้าหญิงแห่งเวลส์

| --- | --- |
ทางเข้าอุโมงค์ถนนลอดสะพานปองต์เดอลัลมา
วันที่: 31 สิงหาคม พ.ศ. 2540; 27 ปีก่อน
ที่ตั้ง: อุโมงค์ลอดสะพานปองต์เดอลัลมา ปารีส ประเทศฝรั่งเศส
พิกัด: 48°51′51.7″N 2°18′06.8″E﻿ / ﻿48.864361°N 2.301889°E﻿ / 48.864361; 2.301889
เสียชีวิต: 3 ราย โดดี อัลฟาเยด  อ็องรี ปอล  ไดอานา เจ้าหญิงแห่งเวลส์ 
บาดเจ็บไม่ถึงตาย: เทรเวอร์ รีส์–โจนส์ รอดชีวิต
วันที่ 31 สิงหาคม พ.ศ. 2540 ไดอานา เจ้าหญิงแห่งเวลส์ สิ้นพระชนม์ภายหลังประสบอุบัติเหตุทางรถยนต์ภายในอุโมงค์ทางลอดสะพานปองต์เดอลัลมา กรุงปารีส ประเทศฝรั่งเศส โดดี ฟาเยด เพื่อนชายคนสนิท และอ็องรี ปอล คนขับรถ เสียชีวิตในที่เกิดเหตุ มีผู้รอดชีวิตเพียงคนเดียวคือ เทรเวอร์ รีส์–โจนส์ ผู้ทำหน้าที่องครักษ์
ขบวนช่างภาพปาปารัสซีที่ติดตามไดอานาตกเป็นจำเลยสังคมทันที เนื่องจากมีการนำเสนอข่าวว่าช่างภาพปาปารัสซีเป็นสาเหตุการเกิดอุบัติเหตุ แต่การสืบสวนของหน่วยงานยุติธรรมของฝรั่งเศสซึ่งใช้เวลานานกว่า 18 เดือน สรุปผลว่า นายอ็องรี ปอล อยู่ในอาการมึนเมาขณะขับรถยนต์และไม่สามารถควบคุมรถซึ่งขับมาด้วยความเร็วสูงได้ จึงทำให้เกิดอุบัติเหตุขึ้นในคืนนั้น อ็องรี ปอล นั้นเป็นรองหัวหน้าแผนกรักษาความปลอดภัยโรงแรมริตซ์ และก่อนเกิดอุบัติเหตุเขาได้ท้าทายกลุ่มช่างภาพปาปารัสซีที่คอยอยู่หน้าโรงแรม เจ้าหน้าที่นิติเวชยังตรวจพบยาต้านอาการทางจิต และยาต้านโรคซึมเศร้าในตัวอย่างเลือดของอ็องรี ปอล และอีกหนึ่งข้อสรุปก็คือ กลุ่มช่างภาพปาปารัสซีไม่ได้อยู่ใกล้รถเบนซ์ในช่วงเวลาที่เกิดอุบัติเหตุ
เดือนกุมภาพันธ์ พ.ศ. 2541 โมฮัมเหม็ด ฟาเยด บิดาของโดดี และเจ้าของโรงแรมริทซ์ กล่าวอ้างว่าอุบัติเหตุที่เกิดขึ้นในคืนนั้นเป็นแผนลอบสังหาร ซึ่งปฏิบัติการโดยหน่วยสืบราชการลับ MI6 ตามคำพระบัญชาของพระราชวงศ์ แต่คำกล่าวอ้างของโมฮัมเหม็ดขัดแย้งกับผลการสืบสวนของเจ้าหน้าที่ฝรั่งเศส และปฏิบัติการแพเจต ของตำรวจนครบาลอังกฤษ พ.ศ. 2549
2 ตุลาคม พ.ศ. 2550 มีการเบิกความคดีการสิ้นพระชนม์อีกครั้งหนึ่งโดยผู้พิพากษา สกอต เบเกอร์ ณ ศาลอุทธรณ์ กรุงลอนดอน ซึ่งเป็นการพิจารณาคดีต่อเนื่องมาจากครั้งแรกใน พ.ศ. 2547
7 เมษายน พ.ศ. 2551 คณะลูกขุนแถลงคำตัดสินปิดคดีว่า การสิ้นพระชนม์ของไดอานาและการเสียชีวิตของโดดีเกิดจากอุบัติเหตุ ซึ่งเป็นผลจากความประมาทอย่างร้ายแรงของอ็องรี ปอล และความประมาทอย่างร้ายแรงกลุ่มช่างภาพปาปารัสซีที่ไล่ติดตาม นอกจากนี้คณะลูกขุนยังระบุถึงปัจจัยอื่นเพิ่มเติมที่มีส่วนให้เกิดอุบัติเหตุ ได้แก่ 1) คนขับรถบกพร่องในการตัดสินใจเนื่องจากตกอยู่ภายใต้ฤทธิ์แอลกอฮอล์ 2) ข้อเท็จจริงที่ผู้โดยสารไม่คาดเข็มขัดนิรภัยอาจเป็นเหตุหรือมีส่วนทำให้ถึงแก่ความตาย 3) ข้อเท็จจริงที่รถเบนซ์พุ่งชนตอม่อภายในถนนลอดอุโมงค์สะพานปองต์เดอลัลมา และไม่ได้พุ่งชนวัตถุหรือสิ่งอื่นใด